   Сабақтың тақырыбы: Құрмалас сөйлем

   Сабақтың мақсаты: білімділік- жай сөйлемнен алған теориялық білімін оқушылардың есіне түсіре отырып, құрмалас сөйлем туралы түсінік беру, мысал арқылы жай сөйлем мен құрмалас сөйлемнің жігін ажырату; дамытушылық- оқушыны өз бетінше ойланып қортынды жасай білуге төселдіру, шығармашылық жұмыс арқылы тілдік қорын молайту; тәрбиелік- ана тілін қастерлеуге, ойлау қабілетін жетілдіре түсуге, сөйлеу мәдениетін көтеруге тәрбиелеу.

   Сабақтың түрі: жаңа сабақты оқушы өздігінен меңгеру.

   Сабақтың әдісі: сұрақ-жауап, талдау, ойландыру, қорытынды жасау.

   Сабақтың көрнекілігі: мысал жазылған плакат, блок сызба, Венн диаграммасы.

   Пәнаралық байланыс: қазақ әдебиеті.

   Сабақтың барысы.

   І.Ұйымдастыру. Оқушымен амандасу, түгелдеу, оқу құралдарын ретке келтіру, оқушы назарын сабаққа аудару.

   ІІ. Жаңа сабақтың өтілу барысы.
   Ой қозғау стратегиясы.

   Берілген сұрақтар;

1. Сөйлем дегеніміз не?

2. Құрамына қарай сөйлем неше түрге бөлінеді?

3. Жай сөйлем дегеніміз не?

4. Жай сөйлем сөйлем қатысына қарай неше түрге бөлінеді?

   Берілген мысал арқылы жаңа сабақтың ережесін оқушылардың өздеріне құрастыру.

   Мысалы: Сүйіндік, Сүгірбай осындай сылтауды күтіп, қос қанатын қомдап отыр екен. Алдымен көшкен солар болды да, өзге бөкеншілер де еріксіз тартып кетті.

   Бүгінгі күн көшкен жалғыз Бөкенші емес, Құнанбайдың өз ауылынан көшкендер де бар еді. Ол-Өскенбайдың үлкен үйі, Зере отырған ауыл. Және соның қасындағы Ізқұтты, тағы бірнеше Қарабатыр, Жуантаяқ ауылдары болатын. Қысы-жазы Ұлжандармен бірге көшіп жүретін Жидебай, Барақты қыстайтын ауылдар.

   (Мұхтар Әуезов. «Абай жолы» романы).

   Тапсырма:

1. Шығарма кімнің қай шығармасынан алынған?

2. Үзіндіден жай сөйлемдерді, күрделі (тиянақты, тиянақсыз екі ойды немесе одан да көп) ойды білдіретін сөйлемді табу, талдау.

   ІІІ. Сабақты бекіту. Сызба бойынша жаңа сабақты бекіту.

(тиянақты,                          тиянақты,                   тиянақты,

                                 тиянақты)                          тиянақсыз)                 тиянақсыз,

                                                                                                                 тиянақты).

   Ү. Оқушылардың білімін бағалау.

   ҮІ. Үй тапсырмасы: құрмалас сөйлемдер; 95-жаттығу; «Елімнің ертеңімін» тақырыбын құрмалас сөйлемді қатыстырып шағын мәтін құрау.
